Document ID: /roh_data/filtered/fineweb-2-filterrobots_roh.jsonl.gz/69542

Sche la Svizra na midia betg sias reglas pertutgant la re-exportaziun d'armas da guerra pudess la Germania en l'avegnir volver il dies al material da guerra svizzer, quai ha declerà l'ambassadur tudestg en Svizra Michael Flügger envers la televisiun da la Svizra franzosa RTS.
Svizra na lubescha re-export d'armas
La Svizra ha refusà dumondas da plirs pajas europeics che vulevan dar vinavant material da guerra svizzer a l'Ucraina. Quai na saja betg da chapir per la Germania tenor l'ambassadur tudestg. Forsa che la Germania tscherna perquai en l'avegnir offertas che na sajan betg liadas vi da cundiziuns sco quai che la Svizra prevesa.